তিরুবনন্তপুরম আন্তর্জাতিক বিমানবন্দর
তিরুবন্তপুরম আন্তর্জাতিক বিমানবন্দর (মালয়ালম: തിരുവനന്തപുരം അന്താരാഷ്ട്ര വിമാനത്താവളം) (আইএটিএ: TRV, আইসিএও: VOTV) হল একটি আন্তর্জাতিক বিমানবন্দর যা মূলত তিরুবনন্তপুরম, নাগরকিল, কন্যাকুমারী ও কোল্লাম শহরে বিমান পরিষেবা প্রদান করে। এটি ভারতের কেরল রাজ্যের প্রথম বিমানবন্দর। ১৯৯১ সালের ভারতের পঞ্চম আন্তর্জাতিক বিমানবন্দর ঘোষণা করা হয়েছিল ততকালীন প্রধানমন্ত্রী ভি.পি. সিং কর্তৃক। এয়ার ইন্ডিয়া এক্সপ্রেসের জন্য বিমানবন্দরটি দ্বিতীয় ঘাঁটি সিহাবে কাজ করে। তিরুবন্তপুরম আন্তর্জাতিক (টিআরভি) বিমানবন্দর টার্মিনালটি শহরের কেন্দ্র থেকে প্রায় ৩.৭ কিলোমিটার (২.৩ মাইল) পশ্চিমে, কোয়ালাম সৈকত থেকে ১৬ কিলোমিটার (৯.৯ মাইল), তিরুবনন্তপুরমের টেকনপার্ক থেকে ১৩ কিলোমিটার (৮.১ মাইল) এবং নির্নিওমান ভিজিনজম আন্তর্জাতিক সমুদ্র বন্দর থেকে ২১ কিমি (১৩ মে) দূরে অবস্থিত। ৭০০ একর এলাকা (২৮০ হেক্টর) এলাকা জুড়ে ছড়িয়ে রয়েছে বিমানবন্দরটি। এখানে মধ্যপ্রাচ্য ও দক্ষিণ- পূর্ব এশিয়ার দেশগুলির জন্য উড়ান রয়েছে। তিরুবনন্তপুরম আন্তর্জাতিক বিমানবন্দরটি দুটি টার্মিনাল বা প্রান্তিক পরিচালনা করে। টার্মিনাল-১ থেকে অন্তর্দেশীয় উড়ান (এয়ার ইন্ডিয়া ব্যতীত) পরিচালনা করে এবং টার্মিনাল-২ থেকে এয়ার ইন্ডিয়া কর্তৃক সমস্ত আন্তর্জাতিক উড়ান পরিচালিত হয়। বেসামরিক উড়ান পরিচালনা ছাড়াও, ভারতীয় বিমান বাহিনী (আইএএফ) এবং উপকূলীয় রক্ষীবাহিনীর জন্য তাদের কৌশলগত উড়ানগুলিকে তিরুবনন্তপুরম বিমানবন্দর দ্বারা সরবরাহ করো হয়। আইএএফ তাদের সমস্ত উড়ানগুলি পরিচালনা করার জন্য একটি বিশেষ গোপনীয়তা মেনে চলে। তিরুবনন্তপুরম বিমানবন্দরে বিমান চালনার জন্য প্রযুক্তিবিষয়ক রাজীব গান্ধী একাডেমীকেও পাইলট প্রশিক্ষণ কার্যক্রম পরিচালনা করার অনুমতি দিয়েছে। তিরুবনন্তপুরম বিমানবন্দরে আন্তর্জাতিক বিমানসংস্থা এয়ার ইন্ডিয়া-এর ছোট বিমানগুলির রক্ষণাবেক্ষণ, মেরামত এবং ওভারহাউল ইউনিট - এমওর দ্বারা বোয়িং ৭৩৭ বিমান চালানোর জন্য দুটি হ্যাঙ্গার রয়েছে যার মধ্যে রাখা বিমানের অধিকাংশই এয়ার ইন্ডিয়া এক্সপ্রেস বিমান সংস্থার।